Tí hevur Sirkus avgjørt at skipa fyri hesi minningsløtu saman við LGBT Føroyar rørsluni. Amnesty International arbeiðir m. a. fyri at basa mismuni og haturbrotsverkum kring heimin, og tí hevur Amnesty International Føroya Deild eisini avgjørt at luttaka í minningarløtuni fríggjakvøldið. Tiltakið byrjar fríggjadagin 17. juni, har frá kl. 16.00 til kl. 21.00 er møguleiki at koma framvið í Sirkus og skriva eina samkenslukvøðu í eina serliga bók, sum seinni verður latin amerikansku sendistovuni í Keypmannahavn. Haturbrotsverk eru tíverri als ikki óvanlig millum samkynd kring knøttin, ei heldur í Føroyum. Samkynd eru dagliga í vanda fyri mismuni, álopi, harðskapi og í ringasta føri drápi. Barrir, klubbar og dansistøð, ið serliga venda sær til LGBTarar og tess viðhaldsfólk, eru ofta einasta frístaðið, har samkynd veruliga kenna seg vælkomnan og trygg. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg